น้ำหวาน ภูริตา ขึ้นแท่นนางเอกหลังข่าว เกร็งปะทะรุ่นใหญ่ ใน ฟากฟ้าคีรีดาว
ออร่าปังมาก สมเป็นดวงดาว ที่สองพระเอกทุ่มเทแย่งหัวใจ สำหรับนางเอกดาวรุ่ง น้ำหวาน-ภูริตา สุปินชุมภู ที่รับบท ดานิกา ในละคร ฟากฟ้าคีรีดาว ของ ค่ายเป่าจินจง ทางช่อง 3 ที่ตอนนี้ขึ้นแท่นนางเอกละครหลังข่าวเต็มตัวเรื่องแรก ก็ฉายแสงโดดเด่น เพราะฝีมือไม่ธรรมดา ยิ่งได้ผู้จัด-ผู้กำกับ ขั้นเทพ อย่าง อาตู่ นพพล คอยประกบ เพื่อให้พร้อมปะทะกับนักแสดงรุ่นใหญ่ ทำเอาน้ำหวานเกร็งสุดชีวิตเกร็งตั้งแต่วันแรกที่รู้ว่าอาตู่เป็นผู้จัดและผู้กำกับแล้วค่ะ ยิ่งเห็นรายชื่อนักแสดงรุ่นใหญ่ พี่นก ฉัตรชัย พี่นก สินจัย พี่ปิ่น เก็จมณี พี่จอนนี่ แอนโฟเน่ รู้เลยว่างานหินรอเราอยู่ แอบเครียดเบาๆ เลยต้องทำการบ้านหนัก โดยเฉพาะจังหวะการเล่น อารมณ์ต่างๆ เพราะบทของ ดานิกา จะหลายอารมณ์ เป็นผู้หญิงที่มีความกดดันในชีวิตหลายเรื่อง เจอกับเรื่องราวที่ต้องตัดสินใจยาก ดราม่าก็ถือว่าหนักมาก ส่วนเลิฟซีนก็มีค่ะ (หัวเราะ) ก็จูบจริงกับทั้งภณ และอิน ก็เขินๆ กันหน่อยที่หนักอีกอย่าง คือ เวลาเล่นกับพี่จอนนี่ ซึ่งเป็นพ่อเลี้ยงในเรื่อง บางทีพี่เค้าแค่ยิ้มมุมปาก ยักคิ้วเล็กๆ สายตามีเลศนัย มันก็ดึงอารมณ์ของเราให้เล่นออกมาได้เลย คือไม่ต้องเล่นเยอะ เล่นใหญ่ แต่เรียกอารมณ์ชัดมาก สุดยอดค่ะ ก็พยายามเก็บทุกเทคนิคในกอง เพื่อพัฒนาตัวเอง และทำให้ดีที่สุด ฝากติดตาม ฟากฟ้าคีรีดาว ด้วยค่ะ มีมากกว่าคำว่ารักสามเส้า เป็นละครครบรส บู๊ ดราม่า กุ๊กกิ๊ก เฮฮา ที่ผสมรวมกันลงตัว สถานที่ถ่ายทำสวยมาก แปลกตากว่าที่เคยดูมาแน่นอน ออกอากาศทุกวันศุกร์ เวลา 20.20 น. และวันเสาร์-อาทิตย์ เวลา 20.15 น. ทางช่อง 3 กด 33 ค่ะ น้ำหวานกล่าวอ่านเรื่องย่อนิยายไทยรัฐทุกเรื่อง คลิก
ออร่าปังมาก สมเป็นดวงดาว ที่สองพระเอกทุ่มเทแย่งหัวใจ สำหรับนางเอกดาวรุ่ง น้ำหวาน-ภูริตา สุปินชุมภู ที่รับบท ดานิกา ในละคร ฟากฟ้าคีรีดาว ของค่ายเป่าจินจง ทางช่อง 3
ฟากฟ้าคีรีดาว,นิยาย,น้ำหวาน ภูริตา,ช่อง 3,ละคร